11/Sv. 114 Službeni list Europske unije 233 32003D0885 19.12.2003. SLUŽBENI LIST EUROPSKE UNIJE L 332/41 ODLUKA VIJEĆA od 17. studenoga 2003. o sklapanju Sporazuma o primjeni određenih akata Zajednice na području Kneževine Monako (2003/885/EZ) VIJEĆE EUROPSKE UNIJE, uzimajući u obzir Sporazum o osnivanju Europske zajednice, a posebno članak 133. zajedno s njegovim člankom 300. stavkom 3. prvim podstavkom, uzimajući u obzir prijedlog Komisije, budući da: (1) — Komisija je u ime Zajednice pregovorima  postigla Sporazum o primjeni određenih zakona Zajednice na području Kneževine Monako. (2) — Određene zadaće za primjenu dodijeljene su Zajedničkom odboru osnovanom na temelju Sporazuma, a posebno ovlasti za izmjenu određenih aspekata priloga Spora- zumu. (3) — Trebalo bi uspostaviti odgovarajuće unutarnje postupke kako bi se osiguralo pravilno funkcioniranje Sporazuma i neophodno je ovlastiti Komisiju da se složi s određenim izmjenama Sporazuma i donese određene odluke o njegovoj primjeni. (4) — Sporazum bi trebalo odobriti, ODLUČILO JE: Članak 1. Ovim se u ime Zajednice odobrava Sporazum između Europske zajednice i Kneževine Monako o primjeni određenih zakona Zajednice na području Kneževine Monako. Tekst Sporazuma priložen je ovoj Odluci. Članak 2. Predsjednika Vijeća ovlašćuje se za imenovanje osobe(-a) ovla- štene (ovlaštenih) za potpisivanje Sporazuma navedenog u članku 1. u ime Zajednice u svrhu obvezivanja Zajednice. Pred- sjednik Vijeća ili njegov(i) ovlaštenik(-ci) u ime Zajednice obavje- šćuju Monako o završetku postupaka kako je predviđeno u članku 6. stavku 1. Sporazuma. Članak 3. 1. — Zajednicu na Zajedničkom odboru koji je osnovan prema članku 3. Sporazuma predstavlja Komisija. 2. — Vijeće na prijedlog Komisije utvrđuje stajalište koje treba zauzeti Zajednica u Odboru; Vijeće odlučuje putem istog pravila o glasovanju koje se primjenjuje za donošenje predmetnog akta Zajednice. 3. — Odstupajući od stavka 2., Komisija usvaja stajalište Zajed- nice u vezi s odlukama koje se odnose na dodavanje akata Zajednice Prilogu Sporazumu, kada dotični akti izmjenjuju akte koji su već uvršteni u Prilog. Sastavljeno u Bruxellesu 17. studenoga 2003. Za Vijeće Predsjednik F. FRATTINI